LidanRubinov/Halacha-QA huggingface dataset:
שאלה: שמירת נגיעה בין חבר לחברה: יש לי חבר כבר חצי שנה אנחנו מכירים שנה. אני מרגישה שאני באמת מנסה לשמור נגיעה אבל אני פשוט לא מצליחה יש לנו נפילות ואני מפחדת שהמצב רק ידרדר כל פעם אני מתחרטת ומנסה להתקדם ולא להיתקע בקושי העצום הזה אבל אני לא מצליחה!!! הוא ליפני צבא ואני בשירות לאומי אנחנו לא חושבים שחתונה זה ה-פתרון.(לצערנו.) אנחנו צעירים! אבל גם מחשבה על פרידה היא לא הגיונית ומעשית!! אני מרגישה שאני בן אדם קטן ואני מקנאה בחברות שלי שלהן אין את ההתמודדות הכ"כ קשה הזאת!!מה אני יכולה לעשות?!
תשובה: פונה יקרה, כנראה שאת לא בן אדם קטן. הקב"ה לא מנסה אנשים קטנים. הקב"ה מנסה אדם, ומביא לו התמודדות, מתוך ידיעה ברורה שהוא יכול לעמוד בניסיון הזה. איך? עם הרבה כוחות שקיימים בו, שהקב"ה שם בו, ועם עוד כלים שה  שולח לו. וה  רוצה שאותו אדם ידע שיש בו את הכוחות האלו, שהכוחות האלו קיימים עבורו לא רק בשביל לעמוד בניסיון הספציפי הזה, אלא כדי להשפיע טוב בעולם, להשתמש בכוחות האלו למלא את התפקיד המיוחד שלו בעולם. באמת את נמצאת בהתמודדות לא פשוטה. יש לנו יצר מאוד חשוב שה  נתן לנו, הוא זה שנעעורר בנו את הרצון והצורך להתחתן, הוא זה שעוזר לנו להוליד ילדים, והוא זה שגורם לנו להימשך לבני המין השני. אי אפשר להסתדר בלי היצר הזה! מסופר בגמרא על חכמים שהתפללו בתקופה מסוימת שהיצר הזה יתבטל, וה  ביטל אותו, וכעבור שלושה ימים לא מצאו אף תרנגולת שהטילה ביצה, וחכמים ראו שהעולם לא יכול להתקיים בלי היצר הזה והתפללו לה  שיחזיר אותו. רק מה, לפני החתונה אין לו כל כך איך לבוא לידי ביטוי, ולכן חכמים הגדירו לנו גדרים, סייגים, בפגישות למטרת נישואין כדי שלא נגיע למצב שניתן ביטוי ליצר לפני זמנו. (דיני ייחוד- לא להיפגש במקום חשוך, נסתר מבני אדם וכו). בגלל שליצר הזה עדיין אין מקום. התורה מכוונת אותנו לכך שקשר של אהבה וחיבור בין בני זוג, קשר שכולל השקעה, נתינה חיבור רגשי וגם פיזי, הוא קשר שצריך לו חופה, צריך שתקדם לו חופה שתקדש את אותו קשר. דווקא כדי שהחיבור הפיזי יהיה בנוסף לחיבור הרגשי והרוחני ולא כתנאי מקדים או עיקרי לו. אבל צריך לדעת, שיש ערך בחיבור הפיזי. שיש לו מקום. שהיצר הזה, יצר המין שהקב"ה שם בנו וגורם להימשך לבו הזוג, הוא כח חשוב! בלעדיו לא היו חיים. אז מה אפשר לעשות? ללכת ע"פ ההדרכה שח מנחים אותנו. לא להיפגש במקומות מבודדים, חשוכים, לא ךהיפגש בשעות מאוחרות בלילה, לא להגיע לדיבורים שמעוררים את היצר. לחשוב מהם המקומות שיותר קל ליפול בהם ולהימנע מהם. אולי לחשוב איך אפשר לצמצם את הקשר עד שתגיעו לשלב שחתונה תתאים לכם. יכול להיות שזה יישמע לך נורא קשה ובלתי אפשרי. הרבה פעמים כשאנחנו רוצים להגיע למשהו ולא מצליחם היעד נראה נורא רחוק ובלתי ניתן להשגה ולכן כדי להגיע אליו, כדי להתחיל במנות קטנות, לחשוב על הצעד וההתקדמות הכי קטנה שאת מרגישה שתוכלי לעמוד בה ואיתה להתחיל, ולאט לאט להתקדם. לתקופה מסוימת תצטרכי להשקיע הרבה כוחות ואנרגיה כדי להתנתק אבל בהדרגה הגבולות ייראו לך ברורים יותר ויהיה לך קל יותר. תזכרי שהקב"ה רוצה את המאמץ שלך והעמל שלך,להיות טהורה יותר, עוסקת בדברים טובים וגם אם יש נפילות זה לא נורא,העיקר הניסיונות להתקדם. יצר הרע רוצה להעצים ולהגדיל את הנפילה בדיוק כדי שתחשבי,שלא שווה לנסות בכלל ומתוך כך לשקוע ביאוש, בחוסר אמון בכוחות שלך, באפשרות שלך לקום ולהתקדם. זה באמת קשה לא להתיאש אבל תאמיני שאת מסוגלת. יכול להיות שגם מאוד יעזור לך ללמוד קצת ולהתחזק בנושא. יש ספר של הרב יהושע שפירא שנקרא "תשוב תחייני" שמדבר בדיוק על ההתמודדות הזו. בהצלחה רבה! את מוזמנת לפנות אלי למייל לחיזוק נוסף אם תרצי, נעמה tepernaama gmail.com
שאלה: ברכה לשינוי שם: שיניתי את שמי ובקשו ממני ללכת לבית כנסת לקבל ברכה. האם אני יכולה פשוט לגשת לבית כנסת קרוב למקום מגורי, אל מי אני צריכה לפנות ומה להגיד או לבקש? מראש, יאלי
תשובה: תיגשי לרב בית הכנסת באזור מגוריך, ותגידי לו שכאשר מוצאים ספר תורה - אז בעת פתיחת ההיכל שיעשה לך את נוסח שינוי השם. אינך צריכה להיות נוכחת שם, אם את רוצה להיות שם- ברוכה הבאה. בהצלחה רבה.
שאלה: דחיית טבילה: אם הטבילה יוצאת ביום שממש לא נוח, מותר לדחותה?
תשובה: באופן כללי לא דוחים את המצוה היקרה של טבילה, בפרט בזוג שעדין לא קיימו פריה ורביה. אם זה יוצא ביום לא נוח- יש להתאמץ מאוד על מנת לטבול באותו יום. במקרה שממש ממש אי אפשר לטבול ויש הסכמה מלאה ואמיתית בין בני הזוג - מותר לדחות. (דרכי טהרה פרק יח, הדריכני באמיתך עמוד 407, איש ואישה עמוד 125). ברכה והצלחה.
שאלה: מזוזות: השכרתי דירה למגורים.( שוכר חדש במקום הקודם) למחרת צלצל אלי השוכר החדש והדיעני כי אין מזוזות בבית. מדוע? גם אני לא יודע. השאלה שלי מי צריך להתקין המזוזות? ע"ח מי?
תשובה: בדרך כלל חובת בעל הבית להשכיר עם מזוזה אולם יכול השוכר להחליף למהודרות יותר וכאשר הוא יעזוב יחליף את המזוזות ויחזיראת של בעל הבית.
שאלה: לדוד ה  אורי וישעי: אחד למה אומרים לדוד ה אורי וישעי שתים אם אומרים אז למה דוקא בתקופה הזאת ולא כל השנה
תשובה: מדרש (שוחר טוב תהילים כז ) אומר שיש רמז במזמור זה על חגי תשרי שבו אור ה  שוכן ומופיע בעולם, ומגן עלינו. אורי - זה ראש השנה - שבו אנו ממליכים עלינו את ה  למלך. ישעי- זה יום הכפורים- בו הושיע אותנו ה  ומחל על כל עוונותינו. כי יצפנני בסוכו - זה רמז לחג סוכות או אנו עטופים ושמורים וסוככים באור ה. הגאון החיד"א ע"ה (במורה באצבע סימן לז, וסוף סנסן ליאיר) כותב שמנהג טוב לומר זאת כל השנה, ובפרט בחודש אלול עד הושענא רבה. (עיין עוד במשנה ברורה סימן תקפא, קיצור שולחן ערוך סימן קכח, חלק מהאשכנזים הנוהגים עפי הגר"א בכלל לא אומרים מזמור זה, ועיין באריכות במקראי קודש (הררי) הלכות ראש השנה עמודים ז -ח )
שאלה: הקמח שנשאר בנפה לאחר הניפוי: כאשר אני מנפה קמח לבן רגיל,תמיד נשאר מעט קמח בנפה בסוף. מה שאני נוהג לעשות זה להעביר מצד לצד של הנפה פעמיים שלש ולבדוק בעין האם אני רואה משהו חשוד. בד"כ(אפשר להגיד שתמיד אפילו) אני לא רואה שום דבר חשוד ולכן אני שופך את אותו קמח אל שאר הקמח המנופה. האם אני נוהג כראוי ע"פ ההלכה? אמא שלי התעצבנה כשהיא ראתה שאני נוהג כך אבל אני לא רואה בכך שום בעיה שהרי אסור לנו לאכול שרצים שהם בגודל סביר וניתן לראותם בעין בלתי מזוינת. אם נותרה כמות קטנה של קמח על הנפה ובדקתי אותה באור ולא ראיתי כלום-מה הבעיה? מראש!
תשובה: וברכת ד  שניכם צודקים. מבחינה הלכתית אם העבירו את הקמח לאט לאט מצד לצד (גרגר גרגר) ולא ראית חרקים אפשר לאכול, אבל כיוון שזה קשה ואנשים נכשלים בכך על כן נהגו לשפוך את הנותר מהקמח. אבל בודאי שאם יש אדם שיכול לברור היטב היטב במתינות ובהסתכלות טובה, יכול לברור גם קמח. שבת יהודה הלוי עמיחי מכון התורה והארץ כפר דרום אשקלון
שאלה: הפרדת מיטות כשגרים עם המשפחה: אני ובעלי חילוניים וגרים בבית עם ההורים והאחים של בעלי. החלטנו להתחיל לשמור נידה ולהפריד מיטות אך יש לנו קושי משום שיש לנו מיטה רגילה ואין מיטה אחרת שפנויה בבית. חיפשתי מזרון שאוכל להכניס לחדר אך אין כרגע פנוי. מה ניתן לעשות בכדי לשמור על המצווה בתנאים הקיימים?
תשובה: אין היתר לישון במיטה אחת. אני סבור שבמקרה שלכם חייבים למצוא פתרון של שינה נפרדת ולא להמשיך כך. מצאתי מי שפסקו היתר זמני לאישה חולה!!! לא נראה שגם אתם יכולים לסמוך על כך. עיין
שאלה: בשר מהונדס כשרות: לאחרונה היו חדשות על המבורגר מהונדס ולא יכולתי שלא לחשוב האם הוא ייחשב ככשר, ומה ההלכות לגביו. אני אפרט שתבין יותר: איך מייצרים בשר מהונדס: מדענים לקחו תאי גזע של חיה כלשהי ומהם גדלו רקמות וכד עד שהם קיבלו מספיק בשביל לטחון קציצת המבורגר. אבל תאי הגזע שנלקחו מן החי היוו פחות מ0.001 מהתוצר הסופי, אז יכול להיות שזה בטל? ואם זה בטל, אז האם יכול להיות שזה לא ייחשב כבשרי בכלל? ובנוסף: אם זה מחיה לא כשרה, או אפילו אם זה מחיה כשרה האם זה כשר? סיכום השאלות שלי: 1. האם זה נחשב בשרי וצריך לחכות 3.4.6 שעות (כל אחד במנהגו) 2. האם זה כשר כשזה מגיע מחיה כשרה, והאם זה כשר כשמגיע מחיה לא כשרה?
תשובה: אין כאן הנדסה גנטית - מדובר בתהליך שונה. הנושא מורכב, יש בו צדדים שונים. לשאלות כאלה נדרשים גדולי הרבנים בדור - ואני קטונתי. עיין קישור בנושא:
שאלה: תפילין: ב"ה, לאחרונה ראיתי שתפילין הראש שלי, הרצועות שמניחים מסביב לראש, הן קצת מתקלפות כמו לדוגמה שמדביקים מדבקה על דף ואז מוציאים נשאר קצת קילופים, אז יש קצת קילופים כאלה על הרצועות שמסביב לראש. התפילין הן כשרות למהדרין. האם יש חשש שהתפילין כבר לא כשרות ח"ו? ושבוע טוב ומבורך!!!
תשובה: קשה לתאר בכתב מצב מדויק של הקילוף, מקומו ועומקו. עדיף להראות את התפילין לרב או לסופר סת"ם. מכל מקום אתה יכול להתרשם משאלה שנשאלה
שאלה: מקדש שלמה: הרב שרלו, האם במקדש שלמה גם חל האיסור לגויים להיכנס לבית המקדש? לאיזה חלק וכיצד אנו יודעים? (בבית שני אני יודעת שהיה אסור מהחיל ואלך.)
תשובה: לעובדי כוכבים הותר להיכנס מדאורייתא בכל מחנה לוויה, ולכן לחיל היה מותר להיכנס. איני יודע מתי נגזר האיסור דרבנן שלא ייכנסו מהחיל ואילך. סביר להניח שאחרי ימי שלמה.
שאלה: עונש משמיים!: יש לי בעיה ממש רצינית שאני מרגישה שזה עונש מה ואין מושג למה או שאני עשיתי חטא חמור או שלא התפללתי מספיק. למשל: אני בקושי מסתדרת עם ההורים ולפעמים אני אומרת להם דברים שאסור להגיד מתוך כעס ולא מצליחה לשלוט בעצמי וגם אני משקרת הרבה מאוד פעמים, ויש ימים שאני מתפללת יותר ויש פחות, למשל אני בדרך כלל מתפללת שחרית ומנחה ויש ימים שאני מתפללת רק שחרית ומפספסת מנחה, רק שעכשיו אני חוזרת בתשובה, אבל אני מרגישה שה מעניש אותי, כי למשל: אני בעז"ה נוסעת לישראל לשירות לאומי (אני עכשיו בחו ל) אבל לצערי הרב אני חוזרת רק בסוכות שזה ממש ממש מתסכל אותי, ובנוסף לכך אני התפללתי וניסיתי למצוא עבורדה אמיתית כדי לחסוך כסף לטיסה לארץ, וה העניש אותי שלא אמצא עבודה ועכשיו אני צריכה לחכות עד סוכות ובינתיים ממש לא טוב לי עם הורי, כי הם אנשים ממש קשים. בדרך כלל אני מתפללת בלי סידור אני פשוט מדברת בקול ומדברת עם ה כמו שיחה רגילה. האם כל זה בעצם עונש מהשמיים? האם אני חייבת לחזור בתשובה אמיתית? האם ה שומע לתפילות בלי סידור?
תשובה: אנחנו מייחסים אל ד  מושגים אנושים. זה נעשה מפני שאלו המושגים שיש לנו, אבל צריך לזכור שד  איננו איש והתנהלותו ודאי לא נעשית במגבלות אנושיות. כאשר אדם אומר  ד  אוהב אותי, הוא יודע שזו לא האהבה כמו שאמו או רעייתו אוהבות אותו. כאשר אדם אומר  ד  מעניש אותי, הוא צריך לדעת שזה לא כמו עונש שמקבלים ממפקד בצבא או ממורה בכיתה. אצל בני אדם עונש בא כגמול   "עשית רע - עכשיו תסבול". הקב"ה לא צריך את הסבל שלנו, ד  לא נוקם נקמה רגשית נסערת. הקב"ה עסוק אך ורק בתיקון. מאז בריאת העולם ד   עוסק  אך ורק בבנין, בשום אופן לא בהרס. ד  מייסר אותנו בייסורים קשים, אבל המטרה של ד  תמיד היא רק לכוון אותנו אל הדרך הנכונה. לא כדי לגרום לנו סבל כנקמה סתמית. העונשים של ד  הם רק למטרה חינוכית   כמו מורה שעושה לתלמידיו מבחנים קשים כדי להביא אותם ליכולת הכי גבוהה שלהם. כאשר את סובלת או לא מצליחה בדברים - אסור לך להכנס לאוירה של יאוש כאומרת  מגיע לי לסבול כי אני לא ר. התגובות של ד  נועדו להכניס אותנו לאוירה של תיקון והתקדמות. כתבת כאן על דברים שונים שיש מה לתקן בהם: בקשרים עם ההורים - את כועסת ומשקרת. בעבודת ד  - את לא מתפללת   בלי סידור (גם אם ד  שומע) זו לא תפילה. הדברים הללו (ודברים נוספים) צריכים תיקון. להיות יהודי פרושו להיות אופטימי. להאמין בטוב ולדעת שהכל לטובה. אני ממליץ לך להפסיק לחשוב שד  מעניש אותך ולראות בכל הדברים שקורים לך הדרכה והכונה שד  מעניק לך כדי שתהיי ותעשי את הטוב ביותר שאת מסוגלת. רשמת דברים שאת בעצמך מבינה שהם צריכים שיכלול ותיקון: התנהגות עם ההורים בבית, לחזור בתשובה אמיתית, להתפלל בסידור תפילה שלמה. אם הקשיים מכוונים אותך לתקן   ודאי כדאי שתתקני. אבל תשתדלי לא להגיע לכך מתוך תחושת חוסר ברירה: "אני עושה זאת כדי שד  לא יעניש אותי". נכון יותר להגיע לדברים מתוך תחושת גדלות: "הסבל שלי מעורר אותי לחשבון נפש   אני מבינה מה עלי לתקן ולכן רוצה לתקן זאת". שנה טוב!
שאלה: קריאת שותים וקבלתם על עצמי: הרב, אני יודעת שיש הלכה לפיה אם אני מתייעצת עם רב, חובה עליי לקבל את פסק ההלכה שלו. יוצא שמתוך שעמום אני קוראת שאלות שלא אני שאלתי מהשו"ת שבאתר זה. האם גם במקרה זה עליי לקבל את פסקי ההלכה? ויום טוב
תשובה: החובה היא כאשר פונים לרב ומבקשים ממנו שיפסוק לך. קריאת שו"ת אינה דומה בכלל למי שמבקש פסק הלכה. בקריאת התשובות אינך מתחייבת.
שאלה: כשרות: חתכתי בצל (או שום) באמצעות סכין פרווה, ואז שטפתי אותה בעזרת סקוטש בשרי. האם הסכין הופכת לבשרית? האם במקרה הזה (חתכתי בצל) טמפרטורת המים משפיעה?
תשובה: זו שאלה כללית על שימוש בספוג אחד לבשר וחלב. אם לא היה בשר ממש על הספוג ולא השתמשת במים חמים מאוד (שאין היד סובלת) אז הסכין נשאר פרווה. עייני:
שאלה: מכירת דירה לדרוזי: האם ניתן למכור דירה לדרוזי שנאמן למדינת ישראל?
תשובה: איסור המכירה הוא לגוי. יש כאלה שאוסרים לנוצרים - ומתירים למוסלמים, אבל אין הבחנה בין מוסלמי ודרוזי. בתנאים מסוימים אפשר להקל - עיין בקישור
שאלה: רמות כשרות בברוקולי וכרובית קפואים: א.מה ההבדל ברמת הכשרויות בברוקולי וכרובית קפואים? ב. אני צורך מוצרים ברמת כשרות רגילה האם ישנו צורך מיוחד להקפיד על מהדרין בברוקולי וכרובית? למה? ג. מה עם תרד קפוא? של סנפרוסט? של חברות אחרות?
תשובה: א. בכשרות מהדרין הם נקיים לגמרי. בכשרות רגילה סומכים על "ביטולים". כלומר אנו יודעים שיש שם חרקים אבל אולי האחוז הוא כזה שאין חובה לבדוק לפני האכילה. יש לציין שיש מחלוקת הפוסקים כמה אחוז מחייב בדיקה. ב. מי שרוצה לסמוך על כשרות רגילה יכול לעשות כך. כדאי לשלוח שאלה לרב ויטמן דרך האתר של רב תנובה.
שאלה: כשרות כלים: כבוד הרב ברצוני לשאול שאלה בנושא כשרות. מה דינו של מחבת חלבי שטוגן בו שניצל. יש לציין שהמחבת מצופה בשכבה הדומה לשכבת טפלון.ציפוי אפור שחור שלא נדבק אליו שום מאכל. המחבת אינו בין יומו. ו
תשובה: תלוי בדרך השימוש במחבת. עייני תשובה מפורטת ומנומקת של הרב שמואל שפירא
שאלה: עבודה: שמי מור אני נערה כבת 19 בעזרת ה חוזרת בתשובה כבר כמה שנים. לפני החזרה בתשובה הייתי מכוונת להיות זמרת, יש לי קול יפה כך אומרים ולמדתי בתיכון בבית ספר למוסיקה במגמת שירה. כיום אינני שרה ברוך ה בפני גברים והנני משתדלת לנהוג על פי ההלכה בנושא הזה. רציתי לשאול האם בתנאים מיוחדים מותר לי לשיר בפני גברים? ועוד שאלה בנוגע לעבודה יתכן ויתאפשר לי לשיר לצורך מחייתי בטלוויזיה בפרסומות שהן מוקלטות מראש כלומר לא ידעו את שמי ולא יראו אותי שרה מלבד המקליטים באותו רגע, תשודר פרסומת כשקולי מתנגן ברקע. כמו כן גם לפרסומות ברדיו ולתוכניות ילדים, אשמח לתשובה מראש לכבוד הרב.
תשובה: אני מבין את הכאב הגדול, אולם איני מכיר דרך לשירה יפה שמטרתה היופי שבשירה   בפני גברים. לעומת זאת, את יכולה להשתתף בכל הקלטה שתרצי. ויישר כוח
שאלה: גדר צרירות דם: בע"ה לכם, ראשית, תבורכו מן השמים על פועלכם, ועל הפצת התורה וההקפדה במצוות בישראל! שאלתי היא - במאמרו של הרב משה כ"ץ בכתב-עת אמונת עיתיך, בדבר סקירת ההבדלים בין העופות שבהכשר רבנות ובין העופות שבהכשר הבד"צים, כתב הרב שצרירות דם בעוף היא רק צרירות אדומה ביותר, כפי שהגדירו הראשונים והאחרונים. כך עיקר תוכן דבריו בעניין זה. ועל אף שמצאתי מקור לדבריו בספר ערוך השולחן (יו"ד סי סז ס"ק יז) שכתב "חתיכת בשר שהיא אדומה ביותר.". לא מצאתי הגדרה בראשונים לרמת האדמימות. ומסתימת לשונם וסתימת לשון הגמרא היה נראה שכל בשר שהאדים בגלל דם, בין אם אדום מעט ובין אם הרבה, יש לו דין של "אומצא דאסמיק". האם ישנם מקורות נוספים, קדומים יותר, שהגדירו את הצרירות? שוב לכם, עדיאל
תשובה: כתוב שם בשו"ע ס"ז:ד - "מחמת מכה". וכל מי שפעם קיבל מכה או אחד מילדיו קיבל מכה עם צרירות דם יודע כיצד הוא נראה. אנו היום קוראים לזה "שטף דם פנימי" הוא בדרך כלל מתחיל בצבע אדום חזק ובתוך זמן קצר נהפך לשחור ואחר כך ירק ובסוף צהוב ואחר כך הוא נעלם.
שאלה: בנוגע לשירת נשים: לכבוד הרב, שמי מור אני נערה כבת 19, חוזרת בתשובה, בבית הספר התיכון שלי למדתי בבית הספר לאומניות במגמת מוסיקה בתפקיד שירה, אני שרה מגיל קטן ומופיעה מגיל קטן, עד לפני שנתיים בערך שברוך ה התחזקתי ואני ברוך ה לא מופיעה בפני גברים, כבוד הרב יש לי שאלה, כיום אני מחוסרת עבודה ויש אפשרות שאני יוכל לדובב ברדיו ובטלוויזיה פרסומות ותוכניות ילדים, העבודה הזאת עלולה לדרוש ממני לשיר בין היתר, כלומר, קולי ישמע אך את פרצופי ושמי לא ידעו מלבד המקליטים והעובדים מאחורי הקלעים, למשל,אני יבצע הקלטה של שיר לפרסומות, המקליטים והמפיקים יהיו גברים אך בשידור הפרסומת ישמע קולי ברקע. האם מותר לי לעבוד בצורה הזאת?
תשובה: וברכת ד  יישר כח על כל מאמצייך. ההצעה שלך לא פשוט להקל בה. אבל אם אין לך פרנסה אחרת, והמצב דוחק, יש אפשרות להקל בצורה זו. שבת יהודה הלוי עמיחי מכון התורה והארץ כפר דרום אשקלון
שאלה: עבודה בשבת: רציתי לשאול לגבי עבודה בשבת,אני עובד בעבודת אבטחה,שהמטרה העיקרית שלה זה סיור בשטח על גבי גיפ 4X4, המטרה העיקרית זה לאבטח כמה מתקנים ממשלתים שפזורים לאורך התוואי רציתי לדעת אם בעבודה שכזו מותר לעבוד בשבת? יש לציין שישנם שני מאבטחים בגיפ שניהם יהודים
תשובה: לשואל: יש להניח ששאלה כזו קיימת פעמים הרבה במסגרת הצבא ועל כן אני ממליץ לפנות לרבנות הצבאית שיסבירו איך נוהגים בעניין זה בצבא. הרב אריה שטרן ראש מכון הלכה ברורה
שאלה: מישהו שמתבייש באמונה: רשום איפשהו על מישהו דתי שמתבייש שידעו שהוא דתי ומאמין? (סתם שאלה, אני לא מתבייש ח"ו, רציתי אבל לדעת אם רשום על זה איפשהו)
תשובה: ב"ה, בשולחן ערוך סימן א כתוב ולא יתבייש מפני בני אדם המלעיגים עליו בעבודת השי"ת., כלומר לעבוד את ה  ולא להתבייש ממי שלועג לו. דני ארגמן
שאלה: תפילה: יש לי מספר שאלות כללית בנוגע לתפילה, 1. מאיזה שעה מותר להניח תפילין בבוקר? ב4 וחצי מותר? ואם זה יוצא לפני הנץ כי בימינו הנץ הוא ב6. ועכשיו כשאיחרו את המועד של שעון החורף זה ייצא עוד כמה חודשים גם כמעט ב7 בבוקר. 2. מותר לברך על הטלית כשיש חושך בחוץ? נניח ב4-5 בבוקר. 3. בחודש אלול כשאומרים סליחות. אם אומרים בבית הכנסת שלי ב5 ואח"כ יש שחרית, חייב להגיד לפני הסליחות את ברכות בשחר או אפשר אחרי?
תשובה: הזמנים מדויקים. זה לא  בערך  אלא  בדיוק. יש לוחות בהם כתוב מה בדיוק הזמן הנכון לכל יום ויום. יש הבדלי דקות גם בין אזורים - לכן בלוחות מדויקים יש גם אפשרות לציין את המקום. עיין בקישור אם קמים לסליחות לפנות בקר אומרים את ברכות השחר לפני הסליחות (רק ברכת  הנותן לשכוי בינה  יאמר מעלות השחר ולא קודם).
שאלה: אבטחת חיי אדם בשבת: אני גר במרכז,נשוי טרי ושומר שבת. ואני ואישתי מעוניינים להביא בקרוב ילד לעולם. כרגע אנחנו גרים אצל ההורים, לעתים אצלי לעתים אצלה, וזה ממש לא נוח ומרגיש לי לא בריא כל כך. אנחנו רוצים לעבור לדירה משלנו אך באמת שהמצב הכלכלי קשה. שקלתי להחליף עבודה מזה כמה חודשים אך השבוע קיבלתי הצעה לקידום בעבודה הנוכחית, מה שיעזור לנו מאוד בע ה. העניין הוא שייתכן ולעתים אצטרך לעבוד בשבת לכמה שעות. לא כמשהו קבוע אלא במקרים שאחרים לא יוכלו לעבוד, להערכתי פעם בחודש. אני עובד באבטחה חמושה בנמל תעופה ואנו שומרים על חיי האנשים שנמצאים כאן. העבודה עצמה מוגדרת כשמירה על חיי אדם בלבד ובשום אופן לא על בניין נטוש מאדם או משהו כזה. אני לא יודע מה לעשות בנושא אשמח לקבל תשובתך. והמשך שבוע טוב.
תשובה: לשואל: היות שמן הסתם הפעילות חלקה חיונית וצריכה שמירה ועל כן מותר להשתתף בהבטחה בשבת אבל יש להקפיד שבשבת כזו תהיה בנמל תעופה ולא לחלל שבת בנסיעה באמצע השבת לא בהלוך ובוודאי לא בחזור אלא אם כן יש סידור של הסעה ע"י נהג גוי. הרב אריה שטרן ראש מכון הלכה ברורה
שאלה: תוצאות הבחירות: על אף שכבר עבר יותר מחצי שנה מאז תוצאות הבחירות, ואולי הדברים כבר לא אקטואלים, רציתי לשאול מה זה אומר שיש עתיד זכתה בהצלחה כה גורפת בבחירות? למשל- האם זה אומר שיש פגם בדתיים והם הצליחו להמאיס את הדת על החילוניים עד שאלה האחרונים הצביעו למפלגה אנטי דת, או שלא ניתן כלל להסיק את המסקנה הזו? למשל-האם זה אמור למלא אותנו ביאוש מהאפשרות שבעתיד הקרוב החילוניים יחזרו בתשובה, עובדה היא שכל אירגוני התשובה לא הועילו הרבה ואפילו אירע מקרה חסר תקדים כמעט של ניצחון כה גורף למפלגה אנטי דת?
תשובה: אני מניח כי כל מה שכתבת נכון, ויש עוד אין ספור סיבות. אני לא מומחה בתחום, וצריך לחפש סוציולוג שיסביר את התופעה הזו, את החיפוש אחר דבר חדש, את התדמית שהייתה למפלגה זו לפני הבחירות, ועוד דברים אחרים ש"יש עתיד" סיפקה. לפחות מבחינת המסקנות שאנחנו צריכים להסיק הן כמובן קשורות לטיב השיח עם כלל החברה הישראלית, כדי שעולמה של תורה לא ימאיס את עצמו. ושנה טובה
שאלה: מהו- קול חתן וקול כלה?: לרב שלמה בן אליהו, שמי אסף אני מתחתן בשבת הקרובה פרשת שופטים, אני צריך דבר תורה (ווארט) לשבת חתן עם תוכלו לעזור לי אני אשמח מאוד זה חשוב לי שהדבר תורה לא יהיה ארוך מידי אבל שיהיה קל לי לזכור אותו. אסף
תשובה: אסף היקר. מזל טוב לרגל חתונתך. מברך אותך ואת רעייתך בבית מלא אהבה, שמחה, עוצמה, קדושה וברכה, פרנסה בשפע, בנים ובנות יראי ה, אמן. אכתוב לך דבר תורה קצר על אחת מתוך השבע ברכות: "קול ששון וקול שמחה, קול חתן וקול כלה" מהו קול חתן וקול כלה? ולמה מברכים זאת בשבע ברכות? כדי להבין זאת נספר מעשה שהיה בחתן וכלה, שלפני 3 ימים התחתנו, והיו תוך כדי השבע ברכות. לכלה קראו יסכה, ולחתן קראו שילה. והנה הם הולכים לביתם ברחוב ירושלים בעיר הקודש צפת, והנה לפתע החתן לא שם לב, ונתקע במעקה העקום שליד המדרכה, ונפל. הכלה אומרת לו: עינים שלי, מתוק שלי, מה קרה? איך נפלת? איך אתה מרגיש? מתקשרת היא ישר למוקד 106 בעיריה ואומרת וצועקת עליהם: בעלי אהובי נפל כאן ברחוב בגללכם, תבואו מיד לתקן את התקלה. חלפו עברו להם 80 שנה, והנה החתן שילה, והכלה יסכה עוברים שוב באותו רחוב, והחתן שוב נתקל באותו מעקה שלא סודר, ונופל. אומרת לו הכלה: איפה העינים שלך, יא זקן?! מה אתה לא רואה?. הברכה שאנו מברכים את החתן והכלה בשבע ברכות: אותו קול אוהב, מכיל, עוזר, נעים ורגוע שהיה להם בשבע ברכות, עת היו חתן וכלה טריים. אותו קול ילווה אותם כל החיים גם שיהיו בני מאה שנה. מזל טוב! שבת ומבורך!
שאלה: כיבוד הורים: אני נמצאת בקונפליקט שלא פשוט לי. חונכתי לכיבוד הורים. יש כיסא ומקום מיוחד ליד השולחן לאבא ואמא. לא צועקים חו"ו על אבא ואמא וכו. אני אוהבת ומעריכה את ההורים שלי מאוד. אבל, בגלל כיבוד הורים אני מתרחקת יותר ויותר. אם אמא שלי אומרת משהו שפגע בי, גם הכי שולי בעולם - אני מסתגרת ונהיית אדישה קרירה מתרחקת מאוד. בדקתי עם עצמי והבנתי שחלק מזה הוא בגלל שאני מכבדת אותם (ומצד שני כשאני לא אומרת כלום אני ממש לא מכבדת אותם). לקחתי על עצמי ללמוד יותר את נושא כיבוד הורים. כדי לא לעשות דברים שהם פשוט לא כיבוד הורים. "חסיד שוטה". רציתי לדעת, מבחינה הלכתית, האם מותר לי להגיד להורים כאשר הם פוגעים אם קשה לי לשמוע וכו, ואם מותר לי להגיד להם אמירות שלא הייתי אומרת לנשיא אוניברסיטה לדוגמה, אלא בולעת את הצפרדע (או הסיטואציה). אני חייה איתם. לא מבינה לגמרי את עניין הכבוד. תוכל גם להמליץ לי על ספר ללמוד ממנו? תוספת: אני בחורה בת 25. אני חו"ח לא מדברת על אמירות פוגעות חצופות כלפי ההורים.
תשובה: מותר לך לומר להורים שזה פוגע בך ולנהל איתם דיון על כך בצורה מכובדת
שאלה: איפור כשר: בס ד האם צריך להשתמש באיפור כשר? כלומר מסקרה פודרה סומק צריכים הכשר? האם צריך הכשר גם לקרמים בשמים דורדורנט או שמפו לשיער?
תשובה: וברכת ד  אין חובה, מי שרוצה יכול להחמיר בדברים שומניים שסכים את הגוף. דאודורנט ושמפו אינם כלולים בכך. שבת יהודה הלוי עמיחי מכון התורה והארץ כפר דרום אשקלון
שאלה: בנות: 1.האם זה נכון שבת שמתפללת תפילה אחת ביום מקבלת שכר יותר גדול מבן שמתפלל 3 תפילות ביום? 2.האם זה נכון שבנות יותר טהורות מבנים? 3.האם זה נכון שבנים אינם יכולים להיות בדרגה רוחנית גבוהה משל בנות? 4.האם בנות זוכות בתגמולים שמקבלים כשלא נכשלים בברית למרות שאין להן זרע?
תשובה: לתשובות מפורטות בעינייני שכר ועונש כדאי לפנות ישירות לקב"ה. מה שאני מעריך הוא כדלקמן: 1. אין כלל לכך, תלוי איך היתה התפילה בכוונה או שלא וכדומה. כמו כן בת צריכה לכתחילה להתפלל שתי תפילות עמידה ביום, שחרית ומנחה. 2. אי אפשר לענות תשובה כללית, כל אחד זה מקרה בפני עצמו. 3. לא נכון 4. מה פתאום שיקבלו תגמול על משהו שלא שייך להן?
שאלה: צמחונות: האם זאת מצווה להיות צמחוני?
תשובה: דרך הצמחונות איננה מצווה. זו נטיית לב של אנשים מסויימים בקרב החברה, אך איננה מצווה. עד ליציאת נח ובניו מן התיבה היתה הצמחונות הדרך של כל האנושות. ביציאת נח ובניו מן התיבה הותר לאנושות לאכול בשר בעלי חיים. לעתיד לבוא, כאשר האנושות תחזור לרמת הקרבה הגדולה לקב"ה, כמו שהיה בזמן בריאת העולם, תחזור האנושות ותהיה צמחונית.
שאלה: שמן המשחה - לעתיד לבא?: קראתי בויקפדיה תחת הערך "שמן המשחה" כי השמן אמור להספיק עד לעתיד לבוא כך כתוב שם "רבי יהודה מונה מספר ניסים שנעשו בשמן. כמות השמן שנוצרה הייתה 12 לוגין, אבל הוא הספיק למשיחה של המשכן כולו, כליו, אהרן ובניו, כל שבעת ימי המלואים וכן כהנים גדולים ומלכים1. בנוסף, השמן עתיד להספיק לעתיד לבוא שנאמר: "שמן משחת קדש יהיה זה לי לדורותיכם"2." שאלתי היא כיצד הוא אמור להספיק לעתיד לבוא אם הוא בכלל נעלם?? ב איתי.
תשובה: לך. אכן, מעינינו נעלם שמן המשחה. אבל הוא נמצא במקום בו הסתירו אותו הכהנים כשראו שבית המקדש עומד להכבש על ידי זרים, כמו שעשו עם שאר כלי המקדש.
שאלה: בחירה: לכבוד הרב השאלה: אם הקדוש ברוך הוא יודע שפלוני יהיה רשע מדוע הוא יצר אותו? הרי סופו להיות בגהינום. אני יודע שפלוני בוחר בלבד אבל עעדיין הקדוש ברוך הוא יודע שזה מה שהוא יבחר
תשובה: לך. השאלה שאתה מעלה, נשאלה ונדונה לפני הרבה הרבה דורות. האדם הנברא, אינו יודע מה שהקב"ה יודע. כך שהאדם חופשי לבחור אם להיות צדיק או רשע. כך ברא אותו הקב"ה, עם היכולת לבחור בין טוב לרע. ידיעתו של הקב"ה אינה מורידה מיכולת הבחירה של האדם, והוא לא יוכל לטעון "הקב"ה ידע שאני אהיה רשע, אז למה ברא אותי?". הקב"ה נתן לבני האדם את היכולת להיות רשעים, כדי שהבחירה החופשית תהיה אמיתית. שהרי אם אף אדם לא היה רשע, הרי אין באמת בחירה חופשית.
שאלה: תפילת 18 והוספת בקשות: ב"ה, בתפילת 18 לאחר "יהיו לרצון אמרי פי", אני מוסיף ברכת רב ("יהיה רצון מלפניך. תרחמנו ותחיינו חיים ארוכים, חיים של חיים של טובה, חיים של ברכה, חיים של פרנסה טובה, חיים של חילוץ עצמות, חיים שיש בהם יראת חטא, חיים שאין בהם בושה וכלימה, חיים שיש בהם אהבת תורה ויראת שמים, חיים שתמלא משאלות לבנו לטובה לעבודתך. יהיו לרצון אמרי פי והגיון לבי לפניך ה צורי וגאולי.") כלומר המשפט "יהיו לרצון" כבר בפעם השלישית בתפילת ה18. בין "לעבודתך" לבין "יהיו לרצון" שבפעם השלישית אני מבקש דברים מה בעיקר מצוות כמו לקום בזמן לתפילה, שלא יהיה חילול שבת בשוגג, שהכל יתנהל כהלכה וכו. האם זה ר?
תשובה: זה ר גמור. אשריך! יברכך ה  וישמרך, ויצליח דרכך, אמן.
שאלה: נידה והתקן: התחלתי להשתמש בהתקן מסוג נובה T בתאריך ה- 29 7 (יום לפני סיום המחזור) חמישה ימים לאחר הכנסת ההתקן היו לי דימומים חלשים. במוצ"ש (3 8) התחלתי לספור נקיים. היום נראתה הפרשה חומה אדומה ולאחר מכן (במהלך היום) ללא סימנים. האם אני יכולה לטבול במוצ"ש? מראש וישר כוח
תשובה: מצטער שקבלתי השאלה רק עכשיו. בעיקרון ייתכן שאפשר להחשיב זאת כפצע, שהדימום ממנו אינו אוסר, אבל צריך לדעת עוד פרטים. לכן, צריך לדבר עם רב כדי לברר כל זאת. אפשר לדבר איתי. ןשבת 0547249337
שאלה: הלכות הת"ב: 1) למה האם עין מצוות לקת שכחה ופאה נוהגים בזה"ז בכלל ובגינה פרטי? 2) מתי ממשיכים שנות ערלה בעץ שנטעו לפני 5 שנים והעבירו אותו לגינה אחרת עם הרבה גוש קרקע מחובר בו? האם זה יכול להתראה שכבר עבר שנות ערלה אם לא ניתן לו מים וימות על אף שיש לו הרבה גוש קרקע?
תשובה: וברכת ד  א. מכיוון שפאה לקט שכחה, צריכים להניח לעניים שיבואו ויאספו מן השדה. (לא כמו תרומות ומעשרות שיש חובת נתינה, ולפני הפרשה יש בכך איסור טבל). ומכיוון שבימינו אין עניים באים לקחת בשדה, על כן הפירות הללו יהיו לעורבים וערבים ועל כן קבעו שאין חובה להניח. ב. צריך לדעת האם העץ היה בקרקע או על גבי קרקע אבל בעציץ עם נקב. לפני ידיעת פרטים אלו אי אפשר להכריע. נא לפרט כיצד היה העץ קודם לכן האם בקרקע האם בעציץ (עציץ עם נקב או לא, וכמה שנים יש עליו מידע). שבת יהודה הלוי עמיחי מכון התורה והארץ כפר דרום אשקלון